Кавказ Ищхъэрэм зегъэужьыным пыщIа Iуэхухэм хоплъэ
Къанокъуэ Арсен хэтащ Кавказ Ищхъэрэ федеральнэ округым и социально-экономикэ зыужьыныгъэм пыщIа IуэхухэмкIэ правительствэ комиссэм и зэIущIэу УФ-м и премьер-министр Медведев Дмитрий дыгъуасэ Пятигорск щригъэкIуэкIам.
Зэхуэсым щытепсэлъыхьащ Кавказ Ищхъэрэ федеральнэ округым 2025 гъэм нэсыху зэрызиужьыну къэрал программэм, зэман кIыхьым тещIыхьа къэрал экономикэ политикэм, лъэпкъ зэгурыIуэныгъэ къызэгъэпэщыным, демографие политикэр пхыгъэкIыным я IуэхукIэ УФ-м и Президентым 2012 гъэм накъыгъэм и 7-м къыдигъэкIа указхэр гъэзэщIа зэрыхъум. Апхуэдэу зэIущIэм щыхэплъащ округым и агропромышленнэ комплексым зегъэужьыным пыщIа IуэхухэмкIэ лэжьакIуэ гуп къызэгъэпэщыным.
ЗэIущIэм хэтащ УФ-м и вице-премьер, УФ-м и Президентым и полномочнэ лIыкIуэу Кавказ Ищхъэрэ федеральнэ щIыналъэм щыIэ Хлопонин Александр, федеральнэ министрхэу: финансхэмкIэ — Силуанов Антон, щIыналъэ зыужьыныгъэмкIэ — Слюняев Игорь, егъэджэныгъэмрэ щIэныгъэмкIэ — Ливанов Дмитрий, щэнхабзэмкIэ — Мединский Владимир, энергетикэмкIэ — Новак Александр, узыншагъэр хъумэнымкIэ — Скворцовэ Вероникэ.
Медведев Дмитрий шэджагъуэ нэужьым щыIащ Кавказ Ищхъэрэм и щIалэгъуалэм я «Мэшыкъуэ-2013» зэхуэсым. Абы и лэжьыгъэм иджыпсту хэтщ Къэбэрдей-Балъкъэрым щыщ щIалэрэ хъыджэбзу 130-рэ.
КъБР-м и Iэтащхьэмрэ Правительствэмрэ
я пресс-IуэхущIапIэ.
